تہران میں سرپشندوں کی گرفتاری میں شدت

تہران پولیس کے ترجمان کا کہنا ہے کہ تہران کے خیابان پاسداران کو شر پسند اور فریب خوردہ عناصر کے وجود سے پاک و صاف کر دیا گیا ہے اور اس علاقے میں امن و امان برقرار ہو گیا ہے۔

خبر کا کوڈ: ۴۳۵۰۹۹

تاریخ: ۲۰ ارديبهشت ۲۰۱۸ - ۱۲:۱۸

رسا نیوز ایجنسی کی رپورٹ کے مطابق تہران پولیس کے ترجمان بریگیڈیئر سعید منتظرالمہدی نے آج منگل کے روز میڈیا سے گفتگو کرتے ہوئے کہا کہ تہران کے پاسداران روڈ پر کچھ شرپسند عناصر نے امن و امان کی صورتحال کو خراب کرنے کی کوشش کی جسے کنٹرول کردیا گیا ۔ تاہم شرپسند عناصر نے 5 افراد کو شہید کر دیا۔

تہران پولیس کے ترجمان کا کہنا تھا کہ شرپسندوں نےایک بس کو راہگیروں پر چڑھا دیا جہاں پولیس اہلکار بھی موجود تھے اور اس کے نتیجے میں 3 پولیس اہلکار شہید ہو گئے۔

اسی طرح کے ایک اور واقعہ میں شرپسندوں نے رضا کار فورس بسیج کے ایک جوان پر گاڑی چڑھا دی جس کے نتیجے میں وہ شہید ہو گیا اور اسی طرح شرپسندوں نے چاقووں سے حملہ کر کے ایک اور بسیجی نوجوان کو شہید کر دیا۔

پولیس کے ترجمان بریگیڈیئر سعید منتظرالمہدی کا کہنا تھا کہ شرپسندوں کے حملے میں ۳۰ افراد زخمی ہوئے جن میں سکیورٹی فورسز کے اہلکار بھی شامل ہیں تاہم ان کا کہنا تھا کہ کئی شرپسند بھی زخمی ہوئے اور ۳۰۰ کے قریب شرپسندوں کو گرفتار کر لیا گیا۔

تہران پولیس کے ترجمان نے کہا کہ شرپسندوں نے کئی گاڑیوں کو بھی نقصان پہنچایا۔/۹۸۹/ف۹۴۰/